Ο **Πρόεδρος του Ιράν** αποτελεί τον ανώτατο εκλεγμένο από τον λαό αξιωματούχο στη χώρα. Σημερινός πρόεδρος είναι ο Εμπραχίμ Ραΐσι, από τις 3 Αυγούστου 2021.

Υπόβαθρο
--------

Μετά την Επανάσταση και το δημοψήφισμα του 1979 για τη δημιουργία της Ισλαμικής Δημοκρατίας του Ιράν τον Μάρτιο του 1979 (στις 29 και 30 Μαρτίου), η νέα κυβέρνηση χρειάστηκε να δημιουργήσει ένα νέο σύνταγμα. Ο Αγιατολάχ Χομεϊνί διέταξε την εκλογή της Συνέλευσης των Εμπειρογνωμόνων, του οργάνου που είχε επιφορτιστεί με τη σύνταξη του Συντάγματος. Η συνέλευση παρουσίασε το σύνταγμα στις 24 Οκτωβρίου 1979 και ο Ανώτατος ηγέτης Χομεϊνί και ο πρωθυπουργός Μαχντί Μπαζαργκάν το ενέκριναν. Αυτό εγκρίθηκε επίσης στο συνταγματικό δημοψήφισμα που διενεργήθηκε τον Δεκέμβριο του 1979.

Το Σύνταγμα του 1979 καθόρισε τον Ανώτατο ηγέτη ως αρχηγό κράτους και τον Πρόεδρο και τον Πρωθυπουργό ως αρχηγούς κυβερνήσεων. Η θέση του πρωθυπουργού καταργήθηκε το 1989.

Οι ιρανικές προεδρικές εκλογές, οι πρώτες στη χώρα, πραγματοποιήθηκαν στις 25 Ιανουαρίου 1980 και οδήγησαν στην εκλογή του Αμπουλχασάν Μπανί-Σαντρ με ποσοστό 76% των ψήφων. Ο Μπανισάντρ στις 22 Ιουνίου 1981 καθαιρέθηκε από το Κοινοβούλιο του Ιράν. Μέχρι τις πρόωρες εκλογές στις 24 Ιουλίου 1981, τα καθήκοντα του Προέδρου αναλήφθηκαν από το Προσωρινό Προεδρικό Συμβούλιο. Ο Μοχάμετ Αλί Ρατζάι εξελέγη πρόεδρος στις 24 Ιουλίου 1981 και ανέλαβε καθήκοντα στις 2 Αυγούστου. Ο Ρατζάι παρέμεινε στη θέση του για λιγότερο από ένα μήνα, καθώς αμφότεροι εκείνος και ο πρωθυπουργός δολοφονήθηκαν στις 30 Αυγούστου 1981. Για μια ακόμη φορά, ένα Προσωρινό Προεδρικό Συμβούλιο αναπλήρωσε το αξίωμα μέχρι τις 13 Οκτωβρίου 1981, όταν εξελέγη πρόεδρος ο Αλί Χαμενεΐ.

Οι Ακμπάρ Χασαμί Ραφσαντζανί, Μοχάμαντ Χαταμί και Μαχμούτ Αχμαντινετζάντ εκλέχθηκαν για δύο θητείες. Ο Χασάν Ρουχανί εξελέγη στις προεδρικές εκλογές του Ιουνίου 2013. Κέρδισε την επανεκλογή στις προεδρικές εκλογές του 2017.

Μετά τη διεξαγωγή των εκλογών του 2021, πρόεδρος ανέλαβε ο νικητής τους, Εμπραχίμ Ραΐσι.

Κατάλογος
---------

Αυτός είναι ένας **κατάλογος των προέδρων του Ιράν** από την θεσμοθέτηση του αξιώματος, με τη διαξαγωγή των προεδρικών εκλογών του 1980.

| № | Πρόεδρος(Γέννηση–Θάνατος) | Εικόνα | Έτος εκλογής | Από | Έως | Πολιτικό κόμμα | Πρωθυπουργός | Πρώτος Αντιπρόεδρος |
| --- | --- | --- | --- | --- | --- | --- | --- | --- |
| 1 | Αμπολχασάν Μπανισάντρ(1933-2021) |  | 1980 | 4 Φεβρουαρίου 1980 | 22 Ιουνίου 1981(καθαιρέθηκε) |  | Ανεξάρτητος | Μοχάμετ Αλί Ρατζάι | *Η θέση δεν θεσμοθετήθηκε* |
| 2 | Μοχάμετ Αλί Ρατζάι(1933–1981) |  | 1981 (Ιούλιος) | 2 Αυγούστου 1981 | 30 Αυγούστου 1981(δολοφονήθηκε) |  | Ισλαμικό Ρεπουμπλικανικό Κόμμα | Μοχάμετ Τζαβάντ Μπαχονάρ |
| 3 | Αλί Χαμενεΐ(1939–) |  | 1981 (Οκτώβριος)1985 | 13 Οκτωβρίου 1981 | 3 Αυγούστου 1989 |  | Ισλαμικό Ρεπουμπλικανικό Κόμμα(ως το 1987) | Μιρ Χοσεΐν Μουσαβί |
|  | Ένωση Μαχητικού Κλήρου |
| 4 | Ακμπάρ Χασεμί Ραφσαντζανί(1934–2017) |  | 19891993 | 3 Αυγούστου 1989 | 3 Αυγούστου 1997 |  | Ένωση Μαχητικού Κλήρου | *Καταργήθηκε η θέση* | Χασάν Χαμπίμπι |
| 5 | Μοχάμετ Χαταμί(1943–) |  | 19972001 | 3 Αυγούστου 1997 | 3 Αυγούστου 2005 |  | Ένωση Μαχητικού Κλήρου |
| Μοχάμετ Ρεζά Αρέφ |
| 6 | Μαχμούτ Αχμεντινετζάντ(1956–) |  | 20052009 | 3 Αυγούστου 2005 | 3 Αυγούστου 2013 |  | Συμμαχία Οικοδόμων του Ισλαμικού Ιράν | Παρβίζ Νταβουντί |
| Εσφαντιάρ Ραχίμ Μασαέι |
| Μοχάμετ Ρεζά Ραχιμί |
| 7 | Χασάν Ροχανί(1948–) |  | 20132017 | 3 Αυγούστου 2013 | 3 Αυγούστου 2021 |  | Κόμμα Μετριοπάθειας και Ανάπτυξης | Εσάκ Τζαχανγκιρί |
| 8 | Εμπραχίμ Ραΐσι(1960–) |  | 2021 | 3 Αυγούστου 2021 | **Σημερινός** |  | Ένωση Μαχητικού Κλήρου | *Θα ανακοινωθεί* |
|

Υπηρεσιακοί πρόεδροι
--------------------

### Προσωρινό Προεδρικό Συμβούλιο

| Θητεία | Πρωθυπουργός | Πρόεδρος του Κοινοβουλίου | Ανώτατος Δικαστής |
| --- | --- | --- | --- |
| 22 Ιουνίου 1981–2 Αυγούστου 1981 | Μοχάμετ Αλί Ρατζάι(1933–1981) |  | Ακμπάρ Χασαμί Ραφσαντζανί(1934–2017) |  | Μοχάμετ Μπεχεστί(1928–1981) |  |
| Αμπντούλ-Καρίμ Μουσαβί Αρντεμπιλί(1926–2016) |  |
| 30 Αυγούστου 1981–13 Οκτωβρίου 1981 | Μοχάμετ Ρεζά Μαχνταβί Κανί(1931–2014) |  |

Δείτε επίσης
------------

* Ανώτατος Ηγέτης του Ιράν

Παραπομπές
----------

1. ↑  «Assembly of Experts». Ανακτήθηκε στις 15 Αυγούστου 2009.